.td_uid_3_61e50d10bc8d9_rand.td-a-rec-img{text-align:left}.td_uid_3_61e50d10bc8d9_rand.td-a-rec-img img{margin:0 auto 0 0} "Kemm hi sabiħa din il-kelma li juża l-profeta Iżaija, 'il-Mulej il-Bennej tiegħek', iżda l-mistoqsija li rridu nagħmlu llum hi jekk aħna qed inħalluh jibnina? U x'inhi r-riċetta biex inħalluh jibnina?" staqsa l-Arċisqof waqt il-quddiesa tal-Ħadd mill-Knisja ta' San Martin ta' Tour, il-Baħrija. Monsinjur Scicluna qal li r-riċetta hi li nħalluh jgħallimna l-lingwaġġ, il-kelma, il-ħarsa, it-tgħanniqa tal-imħabba. "Dak huwa l-lingwaġġ, dik hija l-kelma ta' Ġesù, dawk huma l-ġesti tiegħu. Allura tajjeb li nibda minni nnifsi u nistaqsi jekk dak li ngħid, li nikteb, li nagħmel, li naħseb u li nsawwar ġo qalbi huwiex ħiereġ mill-imħabba. Jekk huwa ħiereġ mill-imħabba, Ġesù qed jibnini," qal l-Arċisqof. Hu spjega li jekk nindukraw lil xulxin, ngħożżu lil xulxin, nitkellmu fuq xulxin b'imħabba, inkluż fuq is-social media, il-Mulej ikun qed jibni l-komunità tagħna. #td_uid_2_61e50d10bac1f .td-doubleSlider-2 .td-item1{background:url(https://cdn.newsbook.com.mt/wp-content/uploads/2022/01/16165645/WhatsApp-Image-2022-01-16-at-12.18.38-2-80x60.jpeg) 0 0 no-repeat}#td_uid_2_61e50d10bac1f .td-doubleSlider-2 .td-item2{background:url(https://cdn.newsbook.com.mt/wp-content/uploads/2022/01/16165825/WhatsApp-Image-2022-01-16-at-12.18.38-1-80x60.jpeg) 0 0 no-repeat} 1 minn 2 Knisja.mt Il-lingwaġġ ta' ġenerozità u ta' abbundanza Fl-omelija l-Arċisqof spjega kif il-lingwaġġ ta' Ġesù huwa dejjem lingwaġġ ta' ġenerozità, ta' abbundanza filwaqt li jgħaddilna messaġġ biex ma naqtgħux qalbna, nafdawh, u nafdaw li l-imħabba taħfer, tħenn, tagħder u tfejjjaq. Nafdawh bħala l-għarus li jibni l-komunità tiegħu għaliex il-ferħ li jġib huwa ferħ mhux bin-nofs imma bl-abbundanza. Matul il-quddiesa l-Arċisqof bierek żewġ opri tal-arti tal-artist Jennings Falzon li jirrappreżentaw id-djakonija u l-Ewkaristija. Il-quddiesa ta' kuljum inkluż dik tal-Ħadd tixxandar ukoll fuq Newsbook.com.mt. Biex taqra l-omelija sħiħa agħfas hawn. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_61e50d10bcda3_rand.td-a-rec-img{text-align:left}.td_uid_4_61e50d10bcda3_rand.td-a-rec-img img{margin:0 auto 0 0}